CELEX: 62013CN0384
Language: et
Date: 2013-07-05 00:00:00
Title: Kohtuasi C-384/13: Eelotsusetaotlus, mille on esitanud Tribunal Supremo (Hispaania) 5. juulil 2013 — Estación de Servicio Pozuelo 4, S.L. versus GALP Energía España S.A.U.

21.9.2013   
            
            
               ET
            
            
               Euroopa Liidu Teataja
            
            
               C 274/9
            
         Eelotsusetaotlus, mille on esitanud Tribunal Supremo (Hispaania) 5. juulil 2013 — Estación de Servicio Pozuelo 4, S.L. versus GALP Energía España S.A.U.
   (Kohtuasi C-384/13)
   2013/C 274/15
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebaja: Estación de Servicio Pozuelo 4, S.L.
   
      Vastustaja: GALP Energía España, S.A.U.
   
      Eelotsuse küsimused
   
   
               1.
            
            
               Kas sellist lepingut, nagu on kõne all põhikohtuasjas, millega seatakse naftatoodete tarnija kasuks 45 aastaks hoonestusõigus eesmärgiga ehitada teenindusjaam ja anda see kõnealuse õiguse kehtivusajaks üürile maatüki omanikule koos sama kaua kehtiva ainuõigusliku ostukohustusega, võib pidada vähetähtsaks kokkuleppeks, mille suhtes ei kohaldata EÜ artikli 81 lõikes 1 (praegu ELTL artikli 101 lõige 1) sätestatud keeldu peamiselt tarnija väikese turuosa tõttu, mis ei ületa 3 %, võrreldes ligikaudu 70 % suuruse koguturuosaga, mis on ainult kolmel tarnijal, isegi kui kõnealuse lepingu kehtivusaeg ületab asjaomasel turul üldiselt sõlmitud lepingute keskmist kehtivusaega?
            
         
               2.
            
            
               Juhul, kui vastus oleks eitav ja lepingut tuleks käsitleda vastavalt määrustele nr 1984/83 (1) ja nr 2790/99 (2), siis kas määruse nr 2790/99 artikli 12 lõiget 2 koostoimes sama määruse artikli 5 punktiga a võib tõlgendada selliselt, et kui edasimüüja ei oleks maatüki omanik ja leping kehtiks 1. jaanuaril 2002 rohkem kui viis aastat, muutuks see leping 31. detsembril 2006 kehtetuks?
            
         
      (1)  Komisjoni 22. juuni 1983. aasta määrus (EMÜ) nr 1984/83 asutamislepingu artikli 85 lõike 3 kohaldamise kohta ainuõigusliku ostukokkuleppe liikide suhtes (EÜT L 173, lk 5).
   
      (2)  Komisjoni 22. detsembri 1999. aasta määrus (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes (EÜT L 336, lk 21; ELT eriväljaanne 08/01, lk 364).